Christian Felber

**Christian Felber** (* 9. decembra 1972 w Salzburgu) jo awstriski uniwersitowy lektor, rejowaŕ, knigłowy awtor, lichotny publicist a referent wó pšašanjach góspodaŕstwa a towarišnosći. Wón jo załožeński cłonk globalizowanskokritiskego gibanja *[[Attac]]* w Awstriskej, iniciator „Demokratiskeje banki“ ( „Demokratischen Bank“) a wunamakaŕ „ekonomije powšyknego derjeměśa“ ( „Gemeinwohl-Ökonomie“).

## Žywjenje
Felber jo studěrował w Wienje a Madriźe romanisku filologiju a Špańšćinu ako głownej facha ale teke politisku wědomnosć, psychologiju a sociologiju ako pódlańske fachy. Wón jo dokóńcył swój studium w lěśe 1996 z magisterom w romaniskej filologiji. Wót togo wón źěła ako lichotny awtor. Felber jo aktiwny z lěta 2000 pśi *attac* w Awstriskej, až do lěta 2003 jo był w pśedsedaŕstwje a až do lěta 2004 casnikarski powědaŕ; aktualnje jo powědaŕ. W nazymje lěta 2008 jo bywał Christian Felber lektor na Uniwersiśe za góspodaŕstwo Wien.

Felber jo był dnja 31.&nbsp;oktobra 2008 (źeń reformacije) mimo Frank Crüsemann, Ulrich Duchrow, Heino Falcke, Kuno Füssel, Detlef Hensche, Siegfried Katterle, Arne Manzeschke, Silke Niemeyer, Franz Segbers, Ton Veerkamp a Karl Georg Zinn prědny pódpisaŕ napominanja *Měr z kapitalom? Napominanje pśeśiwo pśiměrjenjeju ewangeliskeje cerkwje na móc góspodaŕstwa* ( *Frieden mit dem Kapital? Ein Aufruf wider die Anpassung der evangelischen Kirche an die Macht der Wirtschaft.*)

W lěśe 2009 jo wón *pógibowańsku załožbu Awstriska* ( *Bewegungsstiftung Österreich*) sobu załožował, W lěśe 2010 jo iniciěrował projekt „demokratiskeje banki“ ( „Demokratische Bank“). Gromadu z rundu wšakich pśedewześarjow a pśedewześarkow jo wuwiwał Felber model „ekonomije powšyknego derjeměśa“ ( „Gemeinwohl-Ökonomie“, ako teoretisku alternatiwu k kapitalistiskemu wikowemu góspodaŕstwu a k centralnemu planowemu góspodaŕstwu.

W lěśe 2010 bu na iniciatiwje casopisa LEBENSART k *Nachhaltigen Gestalter 2010* z wobłuka ciwilneje towarišnosći wólony ale teke wót Public Relations Verband Austria k *Kommunikator des Jahres 2010* nominěrowany (jaden z tśich nominěrowanjow).

Mimopówołański Christian Felber jo z lěta 2004 teke nacasny rejowaŕ, mjaz drugim pśi *rejowańskem lěśu* ( *Tanzsommer*) w Graz a Z *Cie. Willi Dorner*.

## Źěła (wuběrk)
* *Die Gemeinwohl-Ökonomie – Das Wirtschaftsmodell der Zukunft*, 2010, 
* *L'Economie citoyenne – ou quand l’intérêt général s’invite dans le bilan des entreprises*, Actes Sud, 2011, 
* *Kooperation statt Konkurrenz – 10 Schritte aus der Krise*, 2009, 
* Als Herausgeber: *Wir bauen Europa neu – Wer baut mit? Alternativen für eine demokratische, soziale, ökologische und friedliche EU*, 2009, 
* *Neue Werte für die Wirtschaft – Eine Alternative zu Kommunismus und Kapitalismus*, 2008, 
* *50 Vorschläge für eine gerechtere Welt – Gegen Konzernmacht und Kapitalismus*, 2006, 
* *Das kritische EU-Buch – Warum wir ein anderes Europa brauchen*, 2006, 
* *Schwarzbuch Privatisierung – Wasser, Schulen, Krankenhäuser – was opfern wir dem freien Markt?* (zusammen mit Michel Reimon), 2003, 
* *Von Fischen und Pfeilen – Poesie zum Anfassen*, 1999, 

## Nožki


## Wótkaze

* Websedło Christian Felber
* Portal ''Gemeinwohl-Ökonomie''
* Audio-Interview